OzLabs/hebrew-wiki-articles huggingface dataset:
אגם אינארי

אגם אינארי (בפינית: Inarijärvi) הוא אגם בצפון-מזרח פינלנד. שטחו כ-1,040 קמ"ר, והוא האגם השלישי בגודלו בפינלנד, והגדול ביותר בלפלנד. גובהו בין 117 ל-119 מטרים מעל פני הים, ומפלס זה תלוי באספקת המים המגיעים דרך תחנת הכוח ההידרואלקטרית קייטקוסקי המצויה ברוסיה. האגם רדוד ברובו, אך בחלקו הצפוני מגיע עומקו ל-95 מטרים. האגם קופא בכל שנה, בין נובמבר לראשית חודש יוני. האגם נשפך לנהר פאטסיוקי, שזורם צפונה, ונשפך לפיורד וראנגר שבים ברנץ.

ברחבי האגם פזורים 3,318 איים, המפורסמים שבהם הם האוטומה (Hautuumaasaari) ואוקון (Ukonsaari). על האי האוטומה, שפירוש שמו "אי בית הקברות", שוכן בית קברות עתיק ששימש בעבר את הלאפים, ועל האי אוקון אתר פולחן קדום.

האגם עשיר בדגה, בעיקר מיני סלמון וטרוטות. רבים ממיני הדגים לא שכנו בו בעבר, והם הובאו לאגם במהלך המחצית השנייה של המאה ה-20, כדי לעודד את הדיג במקום. ב-1989 הגיע היקף הדיג באגם לשיא, שנאמד בכ-560 טונות.

== גלריה ==
<gallery>
Frozen Lake Inari.jpg|אגם אינארי מכוסה קרח
Inari 9913.jpg|אופנועי שלג חוצים את האגם בתקופת קיפאונו
Ukonkivi2.jpg|האי אוקון
View on Inari Lake.jpg|מנופי האגם
</gallery>

==קישורים חיצוניים==

* 

אינארי
קטגוריה:לפלנד
אורחים לרגע

אורחים לרגע הוא סרט קולנוע ישראלי בבימויה של מאיה קניג משנת 2012.

==עלילה==
הוריה של ליבי (אליה ענבר) נפרדו כשהייתה ילדה קטנה והיא עוברת עם אמה להתגורר באמריקה. הסרט מתחיל כשליבי בת שלוש עשרה. אמה שולחת אותה לגור עם אביה שאול (גור בנטביץ') המתגורר בישראל, אותו לא ראתה מזה שנים רבות. לאט לאט מתברר לליבי ששאול אביה הוא חסר בית וחסר פרנסה. שאול מנסה להמציא פטנטים, שכולם קשורים בסיגריות ובעישון ובינתיים לא הצליח לשווק אותם. ליבי מגיעה לישראל כשנפתחת מלחמת לבנון השנייה ושאול הוגה רעיון: הם יתחזו לפליטים מהצפון ויתגוררו אצל משפחה בירושלים. וכך קורה. הם מספרים שהם פליטים ממושב בצפון הארץ, והם אכן מאומצים על ידי גידי (צחי גראד) והלית (סלעית אחי-מרים) ובנם החייל (ארד ייני), המתגוררים בווילה בעין כרם. במהלך הסרט נרקמת מערכת יחסים בין האב לבת וביניהם לבין משפחתם המאמצת. בשלב מסוים סודם נחשף.

==אודות הסרט==
הסרט הופק בשיתוף קרן הקולנוע הישראלי, המיזם לקולנוע וטלוויזיה בירושלים, הקרן לעידוד הסרט הישראלי. זהו סרט הביכורים של מאיה קניג והסרט הראשון שמתרחש על רקע מלחמת לבנון השנייה.

כוכבת הסרט, אליה ענבר, הייתה בת שלוש עשרה בזמן הצילומים, כמו ליבי, הדמות אותה היא מגלמת וכמוה היא נולדה בישראל ועברה עם הוריה להתגורר בארצות הברית.

קניג מספרת על הרעיון לסרט בריאיון לאבנר שביט מוואלה:

אבנר שביט בחר באליה ענבר לאח מחמש השחקניות החמות של הקולנוע הישראלי והוא כתב על הסרט:

שביט כתב על הסרט אחרי הקרנת הבכורה שלו בפסטיבל הקולנוע ירושלים:

עופר ליברגל כתב על הסרט באתר סריטה:

הפקת הסרט עלתה 2,100,000 שקלים, הוא מכר בישראל 6,200 כרטיסים והגיע להכנסות של 235,600 שקלים בישראל.

==פסטיבלים ופרסים==
הסרט זכה בפרס השחקן לגור בנטביץ' בפסטיבל הקולנוע ירושלים והיה מועמד לשבעה פרסי אופיר, בקטגוריות: הסרט העלילתי הטוב ביותר (למפיקים יואב רועה ואורית זמיר), הבמאי הטוב ביותר (מאיה קניג), השחקן הטוב ביותר (גור בנטביץ'), שחקן המשנה הטוב ביותר (צחי גראד), התסריט הטוב ביותר (מאיה קניג, דנה דימנט), העריכה הטובה ביותר (אור בן דוד), הפסקול הטוב ביותר (מיכאל גורביץ'), אבל לא זכה באף פרס.

הוא השתתף בפסטיבל הבינלאומי לסרטי נשים רחובות, הוקרן בפסטיבל פאלם ספרינגס, ונרכש להפצה בארצות הברית; כמו כן השתתף בפסטיבל הסרטים הבינלאומי בברלין ופסטיבל בוסן בקוריאה הדרומית.

==השחקנים==
{|class="wikitable"
|-
! שם השחקן !! שם הדמות
|-
| גור בנטביץ'
| שאול
|-
| אליה ענבר
| ליבי
|-
| צחי גראד
| גידי
|-
| סלעית אחי-מרים
| הלית
|-
| ארד ייני
| הבן החייל
|-
| שמעון מימרן
| אבנר
|-
| סיגל ערד אינבר
|
|-
| רוני קובן
|
|-
| תמר בנטביץ'
|
|}

==קישורים חיצוניים==
* 

* "[http://www.seret.co.il/movies/s_movies.asp?MID=3537 אורחים לרגע]" באתר סרט
* "[http://www.jer-cin.org.il/website/modules/films/film.aspx?fid=2930 אורחים לרגע] " באתר סינמטק ירושלים
* 
* נחום מוכיח, [http://www.habama.co.il/Pages/Description.aspx?Subj=4&Area=1&ArticleId=17268 ריאיון - מפגשים מהסוג המשפחתי], באתר הבמה, 2 במאי 2012
* 
* 
* 
* מאיר שניצר, [http://www.nrg.co.il/online/47/ART2/362/587.html נחמד, נחמד מדי: "אורחים לרגע" הוא סרט כיפי, לא יותר], באתר nrg מעריב, 30 באפריל 2012
* 

==הערות שוליים==

קטגוריה:סרטי 2012
קטגוריה:סרטי דרמה ישראליים
קטגוריה:סרטים ישראליים משנת 2012
שדה התעופה רובניימי

שדה התעופה רובניימי (בפינית: Rovaniemen lentoasema) ממוקם 10 קילומטרים צפונית לעיר רובניימי שבפינלנד, סמוך לחוג הארקטי שחוצה את הקצה הצפוני של מסלול הטיסה.

== היסטוריה ==
שדה התעופה הוקם ב-1940, ובתחילה מסלולי הטיסה שלו לא היו סלולים. חברת פינאייר חנכה באותה שנה קו טיסות סדיר בין הלסינקי לבין פטסמו (כיום העיר פצ'נגה שברוסיה), שכלל נחיתות ב-7 ערים נוספות ובהן רובניימי. במהלך מלחמת ההמשך שימש שדה התעופה את הלופטוואפה. שדה התעופה ניזוק במלחמת לפלנד, ושיקומו הסתיים ב-1948. במהלך שנות ה-80 ושנות ה-90 הוארך מסלול הטיסה ונבנו מבנים חדשים. בשנת 2000 הותקנו בבניין הטרמינל שרוולי העלאת נוסעים.

במהלך שנת 2011 עברו בשדה התעופה קרוב ל-400 אלף נוסעים, והוא היה שדה התעופה הרביעי בגודלו בפינלנד מבחינת היקף הנוסעים. מבחינת גודל פיזי, זהו שדה התעופה החמישי בגודלו במדינה.

הטיסות הסדירות היחידות במהלך כל ימות השנה הן טיסות של פינאייר ונורוויג'ן אייר שאטל להלסינקי. בעונת התיירות (החורף), מפעילה פינאייר גם טיסות סדירות למורמנסק, וחברת טראנסאוויה.קום מפעילה טיסות לאמסטרדם ולפריז. חברות תעופה רבות נוספות מפעילות טיסות שכר ליעדים שונים באירופה במהלך החורף, בין היתר לאמסטרדם, אתונה, בודפשט, בוקרשט, ברלין, ברצלונה, דבלין, ורשה, לונדון, מדריד, מילאנו, פראג, פרנקפורט, קייב ותל אביב, וכן לערי שדה נוספות בבריטניה ובגרמניה. בנוסף, משמש שדה התעופה גם את חיל האוויר הפיני.

בואינג 737-800 של [[נורוויג'ן אייר שאטל בשדה|טקסט=|250x250 פיקסלים]]

==קישורים חיצוניים==
 
* 
* [http://www.finavia.fi/airports/airport_rovaniemi שדה התעופה של רובניימי] באתר Finavia

קטגוריה:פינלנד: מבנים
קטגוריה:רובניימי
רובניימי
יעל מלמד

יעל מלמד (נולדה ב-21 בפברואר 1968) היא מפיקה אמריקאית ישראלית, שהפיקה את הסרט "אינוסנטה", זוכה פרס האוסקר לסרט התיעודי הקצר הטוב ביותר לשנת 2012.

==ביוגרפיה==
מלמד נולדה בניו יורק, בעת שאמה, האדריכלית כלת פרס ישראל עדה כרמי-מלמד, שימשה כמרצה בחוג לאדריכלות באוניברסיטת קולומביה. דודה, אח של אמה, הוא האדריכל רם כרמי, וסבה הוא האדריכל דב כרמי.

בעקבות גיוסם לצבא של אחותה ואחיה שבו הוריה לישראל. מלמד החליטה להישאר בארצות הברית ונרשמה ללימודי אדריכלות באוניברסיטת ייל. בשנת 1997, לאחר שעבדה במשך שנה וחצי עם אמה, החליטה לנטוש את האדריכלות ולעבור לעסוק בקולנוע. היא שבה לניו יורק ולמדה קולנוע בקורס אינטנסיבי בן שישה שבועות באוניברסיטת ניו יורק. היא התחילה לעבוד בתור סטאז'רית, אחר-כך כעוזרת.

בשנת 2003 פתחה מלמד בצוותא עם אווה קולודנר את חברת ההפקות Salty Features, כעבור מספר שנים עזבה שותפתה קולודנר את החברה. הסרט עתיר התקציב ביותר שהפיקה הוא "ראיונות קצרים עם אנשים מבחילים" פרי עטו ובבימויו של ג'ון קרסינסקי (שמשחק את ג'ים, כוכב הסדרה "המשרד", בתקציב של קרוב לחמישה מיליון דולר. זהו עיבוד לספר הסיפורים הקצרים של דייוויד פוסטר וולאס. הסרט My Architect, שהפיקה מלמד בבימויו של נתניאל קאהן, היה מועמד לפרס האוסקר לשנת 2004.

הסרט "אינוסנטה" (Inocente) הוא בבימוים של שון ואנדראה פיין. גיבורת הסרט "אינוסנטה" היא אינוסנטה בת החמש עשרה, בת למהגרים בלתי חוקיים ממקסיקו. היא ספגה התעללות מאביה ואמא ונעה בתשע השנים האחרונות בין שלושים מקומות דיור, ביניהם: מחסן נטוש, מקלט למחוסרי דיור, פארק ציבורי ובית של חברים. למרות התנאים בהם גדלה, אינוסנטה נהפכת לציירת מוכשרת שמוכרת את ציוריה בתערוכות, שוכרת דירת חדר ולראשונה בחייה מתגוררת בדירה משלה. לפני שהסרט הושלם נגמר להפקה התקציב. על מנת לפתור זאת יצאו מלמד ביחד עם עמיתיה לגיוס כספים מהציבור. היא נעזרה באתר מימון ההמונים "קיקסטראטר" וגייסה 52 אלף דולר מכ-300 תורמים פרטיים.
הסרט הוקרן בפסטיבלי קולנוע רבים ושודר ברשת MTV, שהייתה אחד הממנים שלו, בשלב גיוס ההון הראשוני. מלמד בנתה סביב הסרט מערכת של סדנאות, שבהן תלמידים צופים בסרט ובתום ההקרנה מתבקשים לצייר ציור בהשראתו.

יעל מלמד נשואה לאיש מחשבים בריטי ולהם בן אחד.

==קישורים חיצוניים==

* צח יוקד, [http://www.nrg.co.il/online/47/ART2/446/863.html?hp=47&cat=308&loc=17 שמעתם שזכינו באוסקר? ראיון עם יעל מלמד], באתר nrg מעריב, 1 במרץ 2013
* [http://saltyfeatures.com/ אתר חברת ההפקות Salty Features]
* [http://inocentedoc.com/ אתר הסרט אינוסנטה]
* [http://www.uniondocs.org/2013-02-09-inocente-yael-melamede/ הסרט שמועמד לפרס האוסקר: אינוסנטה עם יעל מלמד]
* רובין פוגרבין, [http://carpetbagger.blogs.nytimes.com/2013/01/10/from-homeless-teen-to-oscar-nominated-film-subject/ מנערה חסרת בית למושאו של סרט מועמד לפרס האוסקר], בלוג באתר הניו יורק טיימס, 10 בינואר 2013
* מארק אולסן, [http://www.latimes.com/entertainment/envelope/moviesnow/la-et-mn-oscars-2013-documentary-short-20130220%2c0%2c165948.story אוסקר 2013: 'אינוסנטה' זוכה בפרס האוסקר לסרט התיעודי הקצר הטוב ביותר], באתר לוס אנג'לס טיימס, 24 בפברואר 2013

קטגוריה:אמריקאים ישראלים
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:מפיקות טלוויזיה אמריקאיות
קטגוריה:מפיקות קולנוע אמריקאיות
קטגוריה:משפחת מקלב
קטגוריה:מפיקי טלוויזיה אמריקאים
קטגוריה:מפיקי קולנוע אמריקאים
קטגוריה:ישראליות שנולדו ב-1968
קטגוריה:ישראלים שנולדו ב-1968
הענק (סרט, 2003)

הענק (באנגלית: Hulk) הוא סרט גיבורי על משנת 2003 המתבסס על דמות הקומיקס הענק הירוק מבית יוניברסל ומארוול קומיקס. את הסרט ביים אנג לי ומככבים בו אריק באנה, ג'ניפר קונלי, סם אליוט, ג'וש לוקאס וניק נולטה. הסרט חוקר את סיפור מקורו של הענק הירוק, בעיקר הודות לניסויים אותם ערך עליו אביו של באנר.

הסרט היווה הצלחה בקופות, עם הכנסות של כ-245 מיליון דולר. הוא זכה לביקורות מעורבות, אשר חלקן שיבחו את רמת המשחק, הכתיבה ופיתוח הדמויות, אך חלקן קטל את השינוי המהותי של סיפור המקור מהקומיקס, את גרפיקת התלת־ממד המיושנת ואת קו העלילה האפל והמדכא. אדפטציה קולנועית נוספת לענק הירוק יצאה לאקרנים ב-13 ביוני 2008.

==שחקנים ראשיים==
* אריק באנה - ד"ר ברוס באנר/הענק הירוק
* ג'ניפר קונלי - בטי רוס
* סם אליוט - גנרל תדאוס "ת'נדרבולט" רוס
* ג'וש לוקאס - מייג'ור גלן טלבוט
* ניק נולטה - ד"ר דייוויד באנר

===הופעות אורח===
* סטן לי - יוצר הקומיקס, הופעת אורח כמאבטח
* לו פריגנו - השחקן המקורי ששיחק את הענק הירוק בסדרת הטלוויזיה משנות ה-70, הופעת אורח כמאבטח

==תקציב וביקורות==
תקציב הסרט נאמד בכ-137 מיליון דולר. בסוף השבוע הראשון להקרנתו, הסרט זכה להכנסות של 62.1 מיליון דולר. בשבוע השני להקרנתו, מכירות הכרטיסים צנחו בכ-70 אחוזים. סכום הכנסותיו הכולל נאמד בכ-132,177,234 מיליון דולר בארצות הברית, ו-113,183,246 מיליון דולר ברחבי העולם.

אתר הביקורות Rotten Tomatoes העניק לסרט ציון של 62 מתוך 100 בהתבסס על 229 ביקורות (141 מתוכן "טריות" ו-88 מתוכן "רקובות"), בציינו כי "בשעה שסרטו של אנג לי מרוויח נקודות על סגנון וניסיון בהקניית עומק דרמטי, יש יותר מדי דיבורים ופחות מדי ריסוקים". רוג'ר איברט העניק לסרט ביקורת חיובית, באומרו כי "אנג לי מנסה באמת ובתמים להתמודד עם סיפור מקורו של הענק הירוק, מאשר לחתוך היישר לאפקטים מיוחדים חסרי השכלה". בנוסף, הוא אהב את הסגנון שבו תנועותיו של הענק דמו לאלה של קינג קונג. פול קלינטון מה-CNN האמין כי השחקנים ביצעו עבודה טובה, אך ביקר את אנימציית התלת־ממד כאשר כינה את הענק כ"גרסה תלושה של שרק". ליסה שוורצבאום מאנטרטיינמנט ויקלי ציינה כי "אדפטציית קומיקס בתקציב ענק מעולם לא הרגישה כה חסרת הומור ומגוננת מדי מבחינה אינטלקטואלית על שורשיה של הדמות".

== קישורים חיצוניים ==

* 

==הערות שוליים==

קטגוריה:סרטי 2003
קטגוריה:סרטי אנג לי
קטגוריה:סרטים וסדרות המבוססים על מארוול קומיקס
קטגוריה:סרטים מבוססי קומיקס
קטגוריה:סרטי גיבורי-על
קטגוריה:הענק הירוק
קטגוריה:סרטים אמריקאיים
הכפר של סנטה קלאוס

הכפר של סנטה קלאוס (בפינית: Joulupukin Pajakylä) הוא אתר בפינלנד, שבו כביכול, מתגורר סנטה קלאוס. האתר ממוקם בדיוק על החוג הארקטי, 8 ק"מ מרובניימי ו-2 ק"מ משדה התעופה של רובניימי.

לפי המסורת, מקום מגוריו של סנטה קלאוס והסדנא שלו הם באזור הקוטב הצפוני. ערים שונות במדינות השוכנות בסמוך לקוטב ניסו לאורך השנים למתג עצמן כערים שבהן מתגורר סנטה קלאוס, כדי למשוך תיירים. עם ערים אלה נמנות נורת' פול שבאלסקה (שפירוש שמה הוא "הקוטב הצפוני"), אומאנאק שבגרינלנד, דרובאק שבנורווגיה, מורה שבשוודיה, וקורווטונטורי ורובניימי שבפינלנד. פרנסיה של האחרונה, השוכנת בסמוך לחוג הארקטי, השכילו להקים אתר תיירותי המוקדש לסנטה קלאוס.

האתר כולל את "לשכתו של סנטה קלאוס", בה ניתן לפגוש באדם המחופש בדמותו, סניף דואר שדברי הדואר הנשלחים ממנו נחתמים בחותמת מיוחדת, חנויות מזכרות, וכן אטרקציות תיירותיות כמזחלות כלבים, מזחלות איילים (התייחסות למזחלת האיילים של סנטה) ואופנועי שלג. בסמוך לכפר נמצא פארק השעשועים "פארק סנטה".

הכפר של סנטה קלאוס; העמודים ניצבים במקום שבו עובר [[החוג הארקטי]]
==קישורים חיצוניים==
 
* 

קטגוריה:רובניימי
קטגוריה:סנטה קלאוס
הרמן לייזין

הרמן לייזין (נולד לייזרוביץ, בדנית: Herman Leisin; 1907 – 1965) היה מתאבק יהודי דני, אלוף מספר מכביות (הראשונה 1932, השנייה 1935 והשלישית 1950) ומאמן מתאבקים.

==קורות חיים==
הרמן לייזרוביץ' נולד בקופנהגן למשפחת מהגרים מרוסיה, והוא ושני אחיו שינו מאוחר יותר את שם משפחתם ל"לייזין". השלושה היו פעילים במועדון הספורט היהודי הכח קופנהגן. לייזין התחרה במכביות בהיאבקות בסגנון יווני-רומי. הוא זכה במכביה הראשונה במדליית זהב במשקל תרנגול וחזר על זכייתו גם במכביה השנייה ובמכביה השלישית. במכביה השלישית התחרה גם בהיאבקות חופשית במשקל תרנגול וגם בכך זכה במדליית זהב. במכביה הרביעית זכה לייזין במדליית ארד במשקל קל, בסגנון יווני-רומי. הרמן לייזין לקח חלק גם במכביה החמישית ועל כך, בטקס הסיום של המכביה, הוענק לו פרס המכבי העולמי לספורטאי המסור.

במרווח שבין המכביה השלישית והמכביה הרביעית לייזין שהה בישראל ועבד כמאמן מתאבקים במכבי תל אביב.

==קישורים חיצוניים==
* [https://web.archive.org/web/20161028193745/http://hakoah.dk/pages/maccabiade/1957---israel.php הרמן לייזין (קיצוני מימין) במכביית 1957.]

==הערות שוליים==

קטגוריה:ספורטאים יהודים דנים
קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:מתאבקים יהודים דנים
קטגוריה:אלופי המכביה: מתאבקים
קטגוריה:ילידי 1907
קטגוריה:נפטרים ב-1965
אריאל, המרכז לתולדות ירושלים בימי הבית הראשון

אריאל, המרכז לתולדות ירושלים בימי הבית הראשון, הוא מוזיאון להיסטוריה וארכאולוגיה ומרכז תרבותי וחינוכי של יד יצחק בן-צבי. נמצא בקרן הרחובות בוני החומה ופלוגת הכותל ברובע היהודי בירושלים. המרכז כולל דגם גדול של העיר ירושלים בתקופת בית ראשון, חיזיון אורקולי "הרוח בחומר" וכיתות להדרכה של מבקרים ותלמידים.

== ראו גם ==
* יד בן צבי
שלט המרכז
== קישורים חיצוניים ==
* 
*גליה דורון, [http://lib.cet.ac.il/pages/item.asp?item=14133 ירושלים בימי בית ראשון], באתר מט"ח
*[http://www.ybz.org.il/?CategoryID=210&ArticleID=5562#.WZaIqSiGOUk אריאל, המרכז לתולדות ירושלים] באתר יד בן צבי

קטגוריה:ישראל: מוזיאונים לארכאולוגיה
קטגוריה:ירושלים: מוזיאונים
קטגוריה:הרובע היהודי
קטגוריה:ירושלים: מוזיאונים בעיר העתיקה
קטגוריה:מוזיאונים לתולדות היהודים בארץ ישראל
קטגוריה:יד יצחק בן-צבי
קטגוריה:התקופה הישראלית
באואר (מוזיקאי)

הארי באוור רודריגז (באנגלית: Harry Baur Rodrigues; נולד ב-30 באפריל 1989), ידוע יותר בשם הבמה שלו באואר (Baauer), הוא מפיק אמריקאי של מוזיקת טראפ (שילוב של היפ הופ וקראנק) ומוזיקת באס. יצר מוזיקת דאנס כבר מגיל 13, בעיקר מסוגות האוס ואלקטרו. הפיק בעבר רצועה בשם 'קפטן הארי', שבוצעה על ידי Kissy Sell Out. כמו כן הפיק רמיקסים למבחר להקות מוזיקה אמריקאיות.

==ביוגרפיה==
הארי נולד במערב פילדלפיה שבמדינת פנסילבניה, ועקב עבודתו של אביו נדדה המשפחה בין מספר מדינות. גר בעיר ווסטפורט שבקונטיקט ולמד בתיכון סטייפלס עד 2006, השלים את לימודי התיכון בבית-הספר האמריקאי בלונדון ולאחר מכן עבר לניו יורק ולמד בסיטי קולג'.

==קריירה מוזיקלית==
באוגוסט 2012 חתם באואר חוזה עם חברת התקליטים LuckyMe, וערך איתה את הופעת הבכורה שלו.

===2012, פריצת דרך רגעית עם "הארלם שייק"===

ב-22 במאי 2012, הוציא את הסינגל Harlem Shake, עם חברת התקליטים Mad Decent. הסינגל לא זכה להצלחה מסחרית כלשהי עד לפברואר 2013, אז הסינגל הפך ללהיט גדול כתוצאה מסרטון ויראלי ביוטיוב אשר הכיל קטעים מהשיר, ואשר יצר תופעת אינטרנט בעלת אותו שם, שבה קבוצות אנשים העלו סרטוני וידאו ליוטיוב בהם הם נראים מבצעים ריקוד אשר מזכיר את ריקוד ה"הארלם שייק" כאשר הריקוד מאופיין באדם בודד הרוקד בקטע בראשון, אליו מצטרפים בקטע השני אנשים נוספים הרוקדים באופנים מוזרים ומשעשעים.

==קישורים חיצוניים==

* 

* [http://www.baauer.com Baauer], האתר הרשמי.
* [http://www.baauer.ru Russian funs]

==הערות שוליים==

קטגוריה:ניו יורק: אישים
קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:רמיקסרים
קטגוריה:אמריקאים שנולדו ב-1989
IE Business School

IE Business School (בית הספר למנהל עסקים IE) היא אוניברסיטה למנהל עסקים הממוקמת במדריד, ספרד. האוניברסיטה נוסדה ב-1973 תחת השם Instituto de Empresa.

IE דורגה על ידי ה Financial Times כאחד מבתי הספר למנהל עסקים המובילים בעולם. ב 2012 דורג בית הספר על ידי ה Financial Times כבית הספר למנהל עסקים הטוב באירופה, ותוכנית ה- MBA הבינלאומית של IE דורגה שמינית בעולם ושלישית מחוץ לארצות הברית.

בנוסף לתוכנית ה- MBA הבינלאומית, בית הספר מפעיל גם תוכניות מנהל עסקים נוספות לתואר ראשון, שני ושלישי במגוון התמחויות: Executive MBA, Global MBA (תוכנית אונליין), Master in Management, Master in Finance ועוד.

== יזמות ==
IE שמה דגש רב על יזמות. קמפוס האוניברסיטה משמש גם כמרכז יזמות, ונערכים בו כנסים דו-שנתיים כדוגמת ה- Venture Day, ומפגשים שבועיים כדוגמת ה- Venture Network המושכים אליהם יזמים מספרד ומכל העולם. תוכנית הדגל של IE היא ה- Venture Lab Accelerator המשמשת כחממת סטרט אפים עבור סטודנטים המעוניינים לפתח מיזמים עסקיים במהלך התואר.

== בוגרים ישראלים ==
ל- IE יש כיום מעל ל-40 בוגרים ישראלים שסיימו את תוכנית ה- MBA הבינלאומית, וכמו כן כ- 20 בוגרים שסיימו תוכניות אחרות. מאז 2010, לומדים ב- IE בממוצע כ- 8 סטודנטים ישראלים בשנה.

== דירוגים ==
IE דורגה בשנים האחרונות בין עשרת בתי הספר למנהל עסקים הטובים בעולם, ובין חמשת בתי הספר למנהל עסקים הטובים באירופה. בין המדרגים, Financial Times, BusinessWeek, ו Wall Street Journal הנחשבים לדירוגים המובילים בעולם.

{| class="wikitable"
|-
! מדרג !! תאריך !! קטגוריה !! דירוג אירופאי !! דירוג עולמי
|-
| The Economist || יולי 2013 || Executive MBA || - || 2
|-
| Financial Times || ינואר 2013 || MBA || 4 || 11
|-
| Financial Times || אוקטובר 2011 || Executive MBA || 3 || 8
|-
| Financial Times || יוני 2012 || Master in Finance || 2 || 2
|-
| Financial Times || יוני 2011 || Master in Finance || 2 || 2
|-
| Financial Times || דצמבר 2012 || European Business Schools || 1 || -
|-
| Wall Street Journal || אוגוסט 2011 || MBA || 1 || 1
|-
| BusinessWeek || נובמבר 2012 || Executive MBA || 4 || 1
|-
| BusinessWeek || נובמבר 2012 || Non-US MBA || 3 || 3
|}

== קישורים חיצוניים ==

* 

* [http://www.ie.edu אתר בית הספר]
* [http://www.ie-il.com אתר קהילת בית הספר למנהל עסקים IE] 
* [http://www.ie.edu/business-school/the-school/rankings-recognition דירוגי IE Business School]

==הערות שוליים==

קטגוריה:ספרד: אוניברסיטאות ומכללות
קטגוריה:בתי ספר לעסקים
קטגוריה:מדריד: חינוך
טאנל פדאר

טאנל פדאר (באסטונית: Tanel Padar; נולד ב-27 באוקטובר 1980) הוא זמר רוק אסטוני. הוא מוכר בעיקר לאור ניצחונו באירוויזיון 2001. פדאר התפרסם לאחר ניצחונו בתוכנית הטלוויזיה "Kaks takti ette", תוכנית שירה עבור צעירים בה השתתף בשנת 1999. בשנת 2000 הוא היה אחד מזמרי הרקע של אינס, נציגת אסטוניה לאירוויזיון באותה שנה, שהייתה אז גם חברתו לחיים.

בשנת 2001 הוא זכה בתחרות האירוויזיון ביחד עם להקת הבנים 2XL וכן עם דייב בנטון, עם השיר "Everybody".
פדאר היה חלק מהלהקה "Tanel Padar & The Sun", אחת מהלהקות המצליחות באסטוניה. שירים רבים של הלהקה זכו להצלחה, וכן השיר "Hopelessness" הגיע למצעד העולמי של MTV.

פדאר היה נשוי לדוגמנית קטרינה קאלדה. אחותו, גרלי פדאר, היא גם כן זמרת מצליחה באסטוניה שהתפרסמה מספר שנים לפניו, והיא אף ייצגה את אסטוניה באירוויזיון 2007, אולם לא העפילה לשלב הגמר.

==דיסקוגרפיה==
===אלבומים===
* The Greatest Hits - יצא בשנת 2005
* Veidi valjem kui vaikus (A bit louder than silence) -יצא בשנת 2005
* 100% Rock'n'roll - יצא בשנת 2006
* The Sun Live 2006 -יצא בשנת 2007
* Veidi valjem kui vaikus II (A bit louder than silence II) - יצא בשנת 2007
* Here Comes The Sun - יצא בשנת 2008
* Unisex - יצא בשנת 2008
* RING -יצא בשנת 2010

==קישורים חיצוניים==

* 

קטגוריה:זוכי האירוויזיון
קטגוריה:זמרי רוק
קטגוריה:זמרים אסטונים
קטגוריה:זוכי האירוויזיון: אסטוניה
קטגוריה:נציגי אסטוניה באירוויזיון
קטגוריה:משתתפי אירוויזיון 2001
קטגוריה:אסטונים שנולדו ב-1980
דייב בנטון

דייב בנטון (באנגלית: Dave Benton; נולד ב-31 בינואר 1951 בשם Efrén Eugene Benita) הוא זמר פופ אסטוני במקור מארובה, שהתפרסם בעיקר לאור שניצח באירוויזיון 2001.
== ביוגרפיה ==
בנטון נולד באי הקריבי ארובה. כשהיה בשנות ה-20 לחייו עבר להתגורר בארצות הברית. בנטון עבד עם מספר אמנים כמתופף וכן כזמר רקע, בהם: The Drifters, טום ג'ונס, בילי אושן, חוזה פליסיאנו והפלאטרס.

בשנות השמונים עבר בנטון להתגורר בהולנד, שם פגש את אשתו מאריס בעת שהיה בשיט, ובשנת 1997 עבר להתגורר עמה בארץ מוצאה אסטוניה. לזוג יש שתי בנות בשם סיסי וליסה.

בנטון פיתח קריירה מוזיקלית נרחבת במדינות צפון אירופה. הוא הופיע בהפקה הגרמנית למחזמר "City Lights", לאחר שהתבקש להחליף את אנגלברט המפרדינק בסיבוב ההופעות האוסטרלי.

בשנת 2001 השתתף בתחרות האירוויזיון יחד עם זמר הרוק טאנל פדאר ולהקת הבנים 2XL עם השיר "Everybody", יחד הגיעו למקום הראשון.

==קישורים חיצוניים==

* [http://music.yahoo.com/dave-benton/ דייב בנטון] באתר Yahoo! מיוזיק

קטגוריה:זוכי האירוויזיון
קטגוריה:זמרי פופ
קטגוריה:ארובה
קטגוריה:זמרים אסטונים
קטגוריה:זוכי האירוויזיון: אסטוניה
קטגוריה:נציגי אסטוניה באירוויזיון
קטגוריה:משתתפי אירוויזיון 2001
קטגוריה:ילידי 1951
יואב הירש

יואב הירש (נולד בשנת 1956) הוא קצין צה"ל בדימוס בדרגת תת-אלוף.

==שירות צבאי==
באוגוסט 1974 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב הירש לצנחנים כמפקד מחלקה בגדוד. בהמשך לחם במבצע ליטני ומונה למפקד פלוגה בצנחנים.

לאחר המבצע סיפר להירש אחד מקציני הגדוד, דניאל פינטו, כי הוא חקר במכות וחנק למוות ארבעה כפריים לבנונים שזיהה כמחבלים והשליך את גופותיהם לבאר מים. לאחר מספר ימים, כשנודע לו שאחד משותפיו של פינטו אמור לקבל אות הצטיינות, דיווח על האירוע למפקדיו וכתוצאה מכך נפתחה חקירה ופינטו הועמד לדין והורשע בהריגה. בחקירתו, פינטו התנקם בהירש כשדיווח עליו שהוא לקח קלצ'ניקוב כשלל. בעקבות זאת נדון הירש לשנת מאסר והורדה לדרגת טוראי, אך אלוף הפיקוד ביטל את גזר הדין.

בשנת 1986 שימש הירש כמפקד בסיס האימונים החטיבתי של הצנחנים. באוקטובר 1988 מונה למפקד עוצבת שועלי מרום ושירת בתפקיד עד יולי 1990. בהמשך שימש הירש כנספח צה"ל לכוחות היבשה של צבא ארצות הברית בדרגת אל"ם. לאחר מכן השתחרר מצה"ל.

בשירות המילואים שימש הירש כמנהל הלחימה של עוצבת האש. בשנת 2010 החליט הרמטכ"ל דאז, גבי אשכנזי, להעלותו לדרגת תא"ל לאות ההוקרה הגדולה שרוחש צה"ל לקציני המילואים המבצעים בפועל עשרות ימי מילואים בשנה ומהווים מוקד ידע משמעותי ביחידותיהם מזה שנים ארוכות.

==חיים אזרחיים==

הירש שימש מנכ"ל חברת "ג'יניוס" המייצרת כלי רכב אוטונומיים.

==קישורים חיצוניים==
* .
* .

==הערות שוליים==

קטגוריה:נספחי זרוע היבשה בארצות הברית
קטגוריה:מפקדי חטיבה 646
קטגוריה:תתי-אלופים בצה"ל

קטגוריה:ישראלים שנולדו ב-1956
מועצת המדינה של צרפת

מועצת המדינה של צרפת (בצרפתית: Conseil d'Etat) היא גוף שלטוני בצרפת המורכב ממשפטנים בכירים ומשמש כיועץ משפטי של הממשלה הצרפתית וכבית משפט עליון לעניינים של משפט מנהלי. 

מועצת המדינה נוסדה ב-1799 על ידי נפוליאון בונפרטה כתחליף למועצת המלך. מקום מושבו הנוכחי של המועצה הוא בפאלה רויאל מאז 1875. בראש המועצה עומד ראש ממשלת צרפת, ובהיעדרו, שר המשפטים של צרפת, הגם שבפועל מנהל את המועצה סגן נשיא המועצה, שהוא הפקיד הבכיר ביותר של השירות הממשלתי הצרפתי, והפוליטיקאים יושבים בראש המועצה רק באירועים טקסיים. 

אחת מהחלטותיה הידועות של המועצה, נוגעת לאיסור הצגת סמלים דתיים בבתי הספר בצרפת. בנובמבר 1989 הכריזה המועצה, כי הרעלה, בהיותה דרך ביטוי דתית, נוגדת באופן עקרוני את עקרון ה-"laïcité", החילוניות, בבתי הספר.

==קישורים חיצוניים==

* 

* 

==הערות שוליים==

צרפת
קטגוריה:צרפת: חוק ומשפט
ביאטריצ'ה צ'נצ'י

פסלה ב[[אוניברסיטת מיזורי]]
ביאטריצ'ה צ'נצ'י (באיטלקית: Beatrice Cenci; 6 בפברואר 1577 - 11 בספטמבר 1599) הייתה בת למשפחת אצולה מרומא. התפרסמה כאשר הוצאה להורג בהוראת האפיפיור קלמנס השמיני לאחר שנמצאה אשמה ברצח אביה, פרנצ'סקו, שהתעלל בה כילדה, בסיועם של אמה החורגת לוקרציה וברנדטו, בנה.

== סיפור המעשה ==
פרנצ'סקו צ'נצ'י, שהיה אציל אלים, חי עם משפחתו בארמון מבוצר ברובע רגולה שברומא (סמוך לגטו רומא). ביאטריצ'ה הייתה בתו מאשתו הראשונה ולפי דברי ההגנה במשפטה "כל רומא ידעה" שאביה מתעלל בה, עד כדי גילוי עריות. בעקבות כך עזבה יחד עם אמה החורגת, אשתו השנייה של אביה, לוקרציה ובנה בן ה-12, ברנדטו לטירת המשפחה באברוצי. ב-1598, במהלך אחד מביקוריו של האב בטירה, סיממו אותו הנשים תוך הסתייעות במשרתים והרדימו אותו. לאחר מכן הכתה בראשו ביאטריצ'ה בת ה-21 באמצעות פטיש (מקבת) וגופתו הושלכה מן החלון, במטרה לשוות לרצח מראה של תאונה.

בעקבות העדרו של צ'נצ'י מרומא החלה משטרת מדינת האפיפיור לחקור את העדרו, זאת בעת ששררה אווירה של הכבדת כוח החוק האפיפיורי, בעיקר על בני האצולה. המעשה התגלה מפיו של אחד מן המשרתים והמשפט נפתח ברומא, בסיומו הורשעו השלושה ברצח. ברנדטו הצעיר נשפט לחיי עבדות, אך שוחרר לאחר שנה. הנשים נשפטו להוצאה להורג בעריפה.

ביאטריצ'ה הוצאה להורג בעריפת ראש על גשר טירת סנטאנג'לו. רכוש משפחת צ'נצ'י הוחרם לטובת משפחתו של האפיפיור, משפחת אלדוברנדיני. ההוצאה להורג עוררה התקוממות בין תושבי רומא, שדוכאה עד מהרה. גופתה של ביאצריצ'ה נטמנה בכנסיית סן פייטרו אין מונטוריו. האגדה מספרת שמאז רדוף הגשר ברוחה של ביאטריצ'ה הנושאת את ראשה בידה.

== בתרבות ==
ביאטריצ'ה צ'נצ'י הונצחה ביצירות אמנות רבות. פרסי ביש שלי כתב אודותיה את המחזה "The Cenci: A Tragedy in Five Acts", כן נכתבו אודותיה נובלות מאת סטנדל, אלפרד נובל ("נמסיס") ואלברטו מורביה. אופרות מאת ברתולד גולדשמידט ואלברטו חינסטרה (שתיהן לפי המחזה של שלי). המחזאי המודרני אנטונן ארטו עיבד אף הוא את המחזה של שלי.

אלכסנדר דיומא האב כלל את סיפורה בספרו "פשעים מהוללים".

ב-1966 נעשה סרט קולנוע איטלקי בשם ביאצריצ'ה צ'נצ'י, שלא זכה להצלחה או לביקורת חיובית.

== קישורים חיצוניים ==

* [https://web.archive.org/web/20131015233511/http://madameguillotine.org.uk/2012/02/06/the-legend-of-beatrice-cenci/ "אגדת ביאטריצ'ה צ'נצ'י"]
* [https://web.archive.org/web/20130630141912/http://www.blastmilk.com/decollete/decapitation-miscellany/beatrice-cenci.php אוסף יצירות אמנות שנוצרו בהשראת הסיפור]
* [https://web.archive.org/web/20131231080417/http://artsci.wustl.edu/~wartists/19th_Century/Hosmer/beatrice_desc.html אודות הפסל מאת הארייט הוסמר באוניברסיטת מיזורי]
* 
* 

==הערות שוליים==

קטגוריה:מורשעים ברצח
קטגוריה:אצולה איטלקית
קטגוריה:נפגעי ונפגעות תקיפות מיניות
קטגוריה:אישים שהוצאו להורג באיטליה
קטגוריה:נשים שהוצאו להורג בארצות אירופה
קטגוריה:נשים איטלקיות במאה ה-16
קטגוריה:רוצחות
קטגוריה:נשים שהוצאו להורג בעריפת ראש
קטגוריה:ילידי 1577
קטגוריה:נפטרים ב-1599
אוסטרינה

אוסטרינה (בבלארוסית: Астрына, ברוסית: Острино, בפולנית: Ostryna, ביידיש: אוסטרין) היא עיירה במחוז גרודנו בבלארוס, לגדות הנהר אסטרינטסי (Astryntsy), בצומת הדרכים בין גרודנו, לידא והציר מסטי-שצ'וצ'ין-ראדין-וילנה.

==תולדות היישוב==
אוסטרינה מוזכרת לראשונה בתיעוד משנת 1487. בחפירות ארכאולוגיות באזור התגלו שרידי יישוב סלאבי מהמאה ה-10 ולידו אתרי קבורה בני הזמן ההוא. במאה ה-16 העניק זיגמונד הראשון, מלך פולין, זכות התיישבות לאצילים בעיירה ואלו התחייבו להיות כוח מגן באזור הספר המזרחי.

במאה ה-17 התקיימו ירידי מסחר שבועיים באוסטרינה ובמקום נבנתה כנסייה. עם חלוקת פולין השנייה, ב-1793, נכללה אוסטרינה בשטח רוסיה. ב-1866 היו בה כ-1,200 תושבים, כמחציתם יהודים, כשליש מהם יוונים-אורתודוקסים וכמה עשרות טטרים-מוסלמים וקתולים. בסוף המאה ה-19 היו באוסטרינה כ-2,000 תושבים.

בשנת 1921, לאחר המלחמה הפולנית-סובייטית, נכללה אוסטרינה בשטח פולין.

בשנת 1991, עם התפרקות ברית המועצות, נכללה אוסטרינה בשטחה של בלארוס.

==יהודי אוסטרינה==
בין מלחמות העולם חיו באוסטרינה יותר מ-1,000 יהודים – כשני שלישים מתושביה. באוסטרינה פעלו מפלגות ותנועות נוער יהודיות וכן מוסדות חינוך ותרבות יהודיים. בספטמבר 1939 תפסו הסובייטים את השלטון באוסטרינה. ב-25 ביוני 1941 כבשו אותה הגרמנים. באוקטובר 1941 הוקם באוסטרינה גטו.
כ-120 יהודים נמלטו מגטו אוסטרינה וחלקם הצטרפו ליחידת פרטיזנים ביערות באזור אשמיאני.
בנובמבר 1942 גורשו רוב תושבי הגטו למחנה ההשמדה טרבלינקה.

==לקריאה נוספת==
* רחל גרוסבאום-פסטרנק, "אוסטרינה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 100–102.

==קישורים חיצוניים==

* 
* 
* 
* 

קטגוריה:מחוז גרודנו: עיירות יהודיות
קטגוריה:גטאות בבלארוס
מתאזה

מתאזה (בצ'רקסית: матэзы או псы хьалыжъу) הוא כיסון צ'רקסי מסורתי העשוי בצק ממולא בגבינה צ'רקסית, בצל ירוק, ותבלינים (פפריקה, מלח).

הכיסונים מקופלים לצורת חצי סהר באופן מסורתי, ומבושלים בהרתחה.

הכיסונים נאכלים כמנה עיקרית.

== אופן ההכנה ==
המתאזה מוכן על ידי ערבוב קמח עם מלח ומים ולשים את התערובת ליצירת בצק. הבצק ממולא בצל ירוק שנקצץ ובושל על אש נמוכה, ותובל בפפריקה מתוקה וחריפה, ומלח ובגבינה צ'רקסית מפוררת. הבצק הממולא בגבינה נחשב למפורסם ביותר כאשר יש הממלאים את הבצק בבשר או תפו"א במקום הגבינה.

הבצק מרודד, נחתך לעיגולים וממולא, ולאחר מכן מבשלים עם מים מומלחים .

המאכל נאכל כשהוא חם.

==קישורים חיצוניים==
* [http://www.jabel.org.il/Kfarim/Templates/showpage.asp?DBID=1&LNGID=2&TMID=302&FID=577&PID=779&IID=786 מתאז – בצק ממולא בגבינה ובצל ירוק - במים], באתר כפרי הדרוזים והצ'רקסים

קטגוריה:המטבח הצ'רקסי
אגם ואנקה

אגם ואנקה (באנגלית: Wanaka) הוא אגם בחבל אוטגו שבאי הדרומי של ניו זילנד, הרביעי בגודלו במדינה. שטח האגם 192 קמ"ר, עומקו מוערך בכ-300 מטרים, ופני האגם בגובה 300 מטר מעל פני הים. מקור שמו במאורית. משמעות השם – "המקום של אנקה", על שם אחד מהשבטים המקומיים. האגם תועד לראשונה על ידי אירופאי בשם נתנאל צ'למרס בשנת 1853.

מקורות האגם הם שני נהרות, המאטוקיטוקי והמקרורה, הזורמים באי, הראשון מדרומו והשני מצפונו של האגם. האגם הוא מקורו של נהר קלות'ה הזורם מדרומו של האגם. האגם סמוך מאוד לאגם האווּה, השוכן בנקודה הקרובה ביותר רק כקילומטר אחד מן האגם.

באגם מספר איים קטנים, המשמשים בתי גידול לציפורים חסרות תעופה האנדמיות לאי. האגם כולו מוגן בחוק מיוחד האוסר את הרס חופיו, ודואג לשימורו בצורתו הטבעית.

בסמיכות לאגם נמצאות העיירה ואנקה, הקרויה על שם האגם, והעיר קווינסטאון.

==בתרבות הפופולרית==
הזמרת קרן פלס הוציאה בשנת 2012 סינגל בשם "לייק וואנקה".
האגם גם נזכר בסרטון "משפחת שווץ פרק 3 - דוכן מיצים"[https://www.youtube.com/watch?v=IsCTJhkO624&ab_channel=%D7%93%D7%99%D7%9F%D7%95%D7%93%D7%91%D7%A8%D7%99%D7%9D]

==קישורים חיצוניים==

*[http://www.teara.govt.nz/en/1966/wanaka-lake דף מידע על האגם באנציקלופדיה הניו זילנדית] 
* 

==הערות שוליים==

ואנקה
קאסאציו

קאסאציו (באיטלקית: cassazione, בגרמנית: cassation) הוא מונח, שהיה בשימוש בין 1750 ל-1775 בדרום גרמניה, אוסטריה ובוהמיה כהגדרה ליצירה או לפרק בודד.

מקור המונח אינו ודאי – קוך (Koch), מוזר (Moser) ואברט (Abert) סבורים שהיא לקוחה מ-"cassare" ("לשלח" או "לשחרר" באיטלקית), במשמעות של "מוזיקת פרידה" (Abschiedsmusik). לדעת ויצבה (Wyzewa) וסן פו (Saint-Foix), כפי שהיא מובאת בביוגרפיה שלהם של מוצרט, המילה היא נגזרת של casser ("לשבור" בצרפתית), כלומר, יצירה שאפשר לנגן את פרקיה בכל סדר שהוא. רימן (Riemann), בלקסיקון שלו מ-1909, מייחס אותה ל-cassa, תוף באיטלקית. עם זאת, הסבירות הגבוהה ביותר היא, שהמילה קאסאציו היא שיבוש קל של ביטוי גרמני שהיה נפוץ בין מוזיקאים באמצע המאה ה-18, gassatim gehen – לנגן ברחובות. כבר ב-1619 השתמש מיכאל פרטוריוס במונחים "גראסאטן" ו"גאסאטן" בקשר לסרנדה.

בראשית התקופה הקלאסית ולפניה נכתבו קאסאציות בין השאר על ידי קרל דיטר פון דיטרסדורף ומיכאל היידן, כמו גם יצירות מוקדמות של יוזף היידן ומוצרט, אם כי רק מעטות מהן נקראות כך במקורות, מה שמקשה על זיהוי "סגנון קאסאציוני" מובהק. בקטלוגים תמאטיים של ברייטקופף יצירות מוגדרות לעיתים קאסאציות ובפעמים אחרות דיברטימנטי וכך גם בכותרות היצירות, הן בדפוס והן בכתבי יד. היידן השתמש לעיתים בכותרת "קאסאציו" לציון פרקים בעלי אופי קליל והומוריסטי.

השימוש היחיד שמוצרט עשה במונח מופיע במכתב מאוגוסט 1770, שם הוא מזכיר התחלות של שלושה פרקים: הפרקים הראשונים של הסרנדות 63 ו-99/63a ברשימת קכל, שניהם שירי לכת, ושיר הלכת הנפרד 62 ברשימת קכל (שכיום מקובל לקשר אותו עם הסרנדה 100/62a). מכך אפשר להסיק, שייתכן ומוצרט קישר את המונח עם המערך המחזורי המסורתי של שיר הלכת והסרנדה. אותו דבר נכון לגבי מיכאל היידן. שני המלחינים השתמשו במונח אך ורק ליצירות תזמורתיות.

המונח קאסאציו נעלם כנראה משימוש כבר בנעורי בטהובן. דוגמה נדירה לשימוש מאוחר בקאסאציו מופיעה באופוס 6 של סיבליוס.

==קישורים חיצוניים==
* 

==הערות שוליים==

קטגוריה:צורות מוזיקליות
קטגוריה:מבנים מוזיקליים
קטגוריה:התקופה הקלאסית
המעניש (סרט, 2004)

המעניש (באנגלית: The Punisher) הוא סרט גיבורי על-פעולה משנת 2004 מבית ליונסגייט ומארוול קומיקס, המתבסס על דמות הקומיקס המעניש. את הסרט ביים ג'ונתן הנסליי ומככבים בו תומאס ג'יין, ג'ון טרבולטה, רבקה רומיין, ויל פאטון, לורה הרינג, בן פוסטר ורוי שיידר בתפקידים הראשיים.

עלילת הסיפור, שבה מלבין הכספים הווארד סיינט מזמין את מות משפחתו של פרנק קאסל, סוכן חשאי של ה-FBI אשר שירת קודם לכן בהצטיינות בחיל הנחתים, מבוססת בעיקר על שתי קשתות סיפור מהקומיקס - "המעניש: שנה ראשונה" ו"ברוך שובך, פרנק", עם סצנות נוספות שלקוחות מחוברות כמו Marvel Preview Presents: The Punisher #2, Marvel Super Action Featuring: The Punisher #1, The Punisher War Zone ו-The Punisher War Journal.

הסרט נעשה כניסיון לאתחל מחדש את סיפורה של הדמות לאחר כישלון הסרט הקודם בשנת 1989, בכיכובו של דולף לונדגרן. הוא יצא לאקרנים ב-16 באפריל 2004. למרות רף הכנסות נמוך של כ-54 מיליון דולר בקופות, מכירות ה-DVD הניבו הצלחה ואיפשרו לפתח סרט המשך. אולם, סרט זה היה אף הוא אתחול מחודש, ונקרא "המעניש: אזור מלחמה". 

==שחקנים ראשיים==
* תומאס ג'יין - פרנק קאסל/המעניש
* ג'ון טרבולטה - הווארד סיינט
* רבקה רומיין - ג'ואן
* ויל פאטון - קוונטין גלאס
* לורה הרינג - ליביה סיינט
* קווין נאש - הרוסי
* בן פוסטר - ספקר דייב
* רוי שיידר - פרנק קאסל האב
* סמנתה מאטיס - מריה אליזבת' קאסל

==תקציב וביקורות==
תקציב הסרט נאמד בכ-33 מיליון דולר. בסוף השבוע הראשון להקרנתו, הסרט זכה להכנסות של 13,834,527 מיליון דולר. סכום הכנסותיו הכולל נאמד בכ-33,810,189 מיליון דולר בארצות הברית, ו-20,889,916 מיליון דולר ברחבי העולם.

אתר הביקורות Rotten Tomatoes העניק לסרט ציון של 29 מתוך 100 בהתבסס על 167 ביקורות (48 מתוכן "טריות" ו-119 מתוכן "רקובות"), בציינו כי "צוות שחקנים טוב אינו מצליח להעלות את רמתו של סרט הנקמה האלים והשיטתי". מבקר הקולנוע רוג'ר איברט משיקגו סאן-טיימס העניק לסרט שני כוכבים וציין כי "הסרט הוא כה קודר וחסר שמחה, יש לתהות האם גם הגיבור מקבל סיפוק כלשהו מהישגיו", בעוד אחרים הגנו על הסרט וציינו כי בהשוואה לעיבודי קומיקס אחרים, מדובר בניסיון עשוי היטב לסרטי פעולה ישנים של שנות ה-60 ושנות ה-70.

== קישורים חיצוניים ==

==הערות שוליים==

קטגוריה:סרטי 2004
קטגוריה:סרטים וסדרות המבוססים על מארוול קומיקס
קטגוריה:סרטים מבוססי קומיקס
קטגוריה:סרטי גיבורי-על
קטגוריה:סרטי קולומביה
קטגוריה:סרטי פעולה אמריקאיים
קטגוריה:המעניש
קטגוריה:סרטים על נקמה
המעניש: אזור מלחמה

המעניש: אזור מלחמה (באנגלית: Punisher: War Zone) הוא סרט גיבורי על-פעולה משנת 2008 מבית ליונסגייט ומארוול קומיקס, המתבסס על דמות הקומיקס המעניש. את הסרט ביימה לקסי אלכסנדר ומככבים בו ריי סטיבנסון כפרנק קאסל ודומיניק וסט כבילי רוזוטי/ג'יגסו. הסרט יצא לאקרנים ב-5 בדצמבר 2008.

זהו העיבוד השלישי לדמותו של המעניש, אחרי סרט משנת 1989 בכיכובו של דולף לונדגרן ואתחול מחודש משנת 2004 בכיכובו של תומאס ג'יין. כמו קודמו, גם סרט זה הוא אתחול מחודש לקומיקס, אלא שהפעם הסרט יצא לאור תחת חותם Marvel Knights, שמיועד לקהל צופים מבוגר יותר, ומספר את מלחמתו העקובה מדם של פרנק קאסל בבוס המאפיה בילי רוזוטי, שפניו הושחתו כליל וכעת הוא מוכר בשם "ג'יגסו". מאז יציאתו לאקרנים, הסרט הפך לסרט פולחן עקב נאמנותו הרבה לקומיקס.

==שחקנים ראשיים==
* ריי סטיבנסון - פרנק קאסל/המעניש
* דומיניק וסט - בילי "היפה" רוזוטי/ג'יגסו
* ג'ולי בנז - אנג'לה דונטלי
* קולין סלמון - פול בודיאנסקי
* דאג האצ'יסון - ג'יימס "המטורלל" רוזוטי
* דאש מיהוק - הבלש מרטין סואפ
* ווין נייט - לינוס ליברמן/מיקרוצ'יפ

==תקציב וביקורות==
תקציב הסרט נאמד בכ-35 מיליון דולר, אך בשל אופיו האלים כשל לעמוד ברף ההכנסות. בסוף השבוע הראשון להקרנתו, הסרט זכה להכנסות של 4 מיליון דולר בלבד. סכום הכנסותיו הכולל נאמד בכ-8,050,977 מיליון דולר בארצות הברית, ו-2,049,059 מיליון דולר ברחבי העולם.

הסרט קיבל ביקורות שליליות ממבקרי קולנוע. אתר הביקורות Rotten Tomatoes העניק לסרט ציון של 26 מתוך 100 בהתבסס על 99 ביקורות (27 מתוכן "טריות" ו-74 מתוכן "רקובות"), בציינו כי "הסרט מחזיר מחדש את סרטי הפעולה האלימים למדי ועתירי הדיאלוגים של שנות ה-80, ונדמה כי עבר עליו הכלח". מבקר הקולנוע רוג'ר איברט משיקגו סאן-טיימס העניק לסרט שני כוכבים מתוך ארבעה וציין כי "אפשר היה לסמוך על סרט איום שייעשה בצורה גרועה. לא עוד. 'המעניש: אזור מלחמה' הוא אחד מהסרטים הגרועים שנעשו היטב אותם ראיתי". עוד הוא ציין כי המגרעה היחידה של הסרט היא שהוא מעורר פלצות. לעומת זאת, היו אחרים אשר הביאו בחשבון את הנאמנות למקור וציינו כי מדובר בסרט המעניש הטוב ביותר עד כה, בו כמות האקשן היא מספקת בהחלט והסיפור הוא בסגנון אפל שקרוב למקור. אדוארד פורטר מסאנדיי טיימס הבריטי העניק לסרט שלושה מתוך חמישה כוכבים, בציינו כי "בעוד הסרט זכה במידרוג 18 בשל האלימות שבו, הוא סיפור קלאסי מהנה ביותר בכל המובנים האחרים - קרבות ירי מוגזמים, נבלים מפלצתיים ומטורפים, שותף מגמגם וכיוצא בזה. ביקורת נוספת מציינת כי זוהי "מעשיית הקומיקס הנאמנה מאוד למארוול - עקובה מדם, רצינית, רבת עצמה, אפלה ופסיכוטית להפליא".

קיימת התייחסות גם לכך שהביקורת הנוקבת של מבקרי הקולנוע נבעה אולי מהשוואה לסרט קומיקס נוסף שיצא אותה שנה, "האביר האפל". מתיו קונוויי העניק לסרט 3.5 כוכבים מתוך חמישה ומציין בביקורת שלו כי "'המעניש: אזור מלחמה' הוא אנטיתזה לאביר האפל בכל צורה. בעוד 'האביר האפל' היה סרט עגמומי, אינטליגנטי ואולי אף יומרני שמתרחש בעולם מציאותי, 'אזור מלחמה' הוא מותחן פשע רועש, עקוב מדם וזול, בו משולבים הומור שחור ותנוחות אקשן מוגזמות, ואשר מתרחש בעיר מוזנחת ומוצפת אורות ניאון שאינה דומה לעולם אותו אנו מכירים".

== קישורים חיצוניים ==

==הערות שוליים==

קטגוריה:סרטי 2008
קטגוריה:סרטים וסדרות המבוססים על מארוול קומיקס
קטגוריה:סרטים מבוססי קומיקס
קטגוריה:סרטי גיבורי-על
קטגוריה:סרטי קולומביה
קטגוריה:סרטי פעולה אמריקאיים
קטגוריה:המעניש
לאוניד גאידאי

לאוניד גאידאי (ברוסית: Леонид Гайдай; 30 בינואר 1923 – 19 בנובמבר 1993, מוסקבה) היה במאי ותסריטאי קולנוע סובייטי. הוא היה בעל תואר האמן העממי של ברית המועצות (1989).

==ביוגרפיה==
לאוניד גאידאי נולד בעיר סבובודני (מחוז אמור) למשפחת פקיד במשרד מסילות רכבת. בשנת 1923 המשפחה עברה לצ'יטה ואחר כך לאירקוטסק. עם תחילת מלחמת העולם השנייה גאידאי גויס לצבא האדום ולחם בחזית. בדצמבר 1942 הוא עוטר במדליה על גבורתו בקרב. זמן קצר לאחר מכך לאוניד גאידאי נפצע ושוחרר מהצבא האדום. בשנת 1947 הוא סיים את לימודיו בבית הספר למשחק ליד התיאטרון העירוני באירוטסק. מספר שנים הוא עבד כפועל במה ושחקן. בשנת 1949 גאידאי נסע למוסקבה והתקבל ל-VGIK לקורס של גריגורי אלכסנדרוב וסיים את לימודיו בשנת 1955. 

סרטו הראשון כבמאי גאידאי סיים בשנת 1956 והוא התבסס על הסיפורים של ולדימיר קורולנקו. בשנת 1958 גאידאי סיים את סרטו הראשון. הפעם זה היה סרט סאטירי שלאחר דרישות הנהלה והצנזורה הסרט קוצר לחצי. תקופה מסוימת לגאידאי לא נתנו לביים סרטים חדשים. בשנת 1961 גאידאי ביים שני סרטים קצרים קומיים שזכו להצלחה. בשנת 1961 גאידאי ביים סרט על בסיס 3 סיפורים קצרים של או. הנרי.

לאחר הפסקה של שלוש שנים גאידאי בים סרטי קומדיה שהיו שיא הקריירה שלו כבמאי:

* 1965 - מבצע חיריק והרפתקאות נוספות של שוריק (Операция «Ы» и другие приключения Шурика) - היה שיאן הצפייה בשנה זו.
* 1966 - "השבויה מקווקז או הרפתקאות חדשות של שוריק" (Кавказская пленница, или Новые приключения Шурика)- היה שיאן הצפייה בשנה זו.
* 1968 - "יד היהלום" (Бриллиантовая рука) - היה שיאן הצפייה בשנה זו. בשנת 1995 הסרט זכה לתואר הקומדיה הטובה ביותר של המאה.

בשנות ה-70 גאידאי ביים מספר סרטים קומיים על בסיס יצירות של מיכאיל בולגקוב, ניקולאי גוגול, מיכאיל זושצ'נקו ואילף ופטרוב. למרות הצלחה הם לא התקרבו להישגים של סרטים משנות ה-60. את סרטו האחרון גאידאי ביים בשנת 1992.

סרטיו מוקרנים עד היום וזוכים לפופולריות רבה ברוסיה ומדינות נוספות.

אשתו נינה גרבשקובה הצטלמה בחלק גדול מסרטיו בתפקידים משניים.

==קישורים חיצוניים==

* 

* 

קטגוריה:במאי קולנוע סובייטים
קטגוריה:תסריטאי קולנוע סובייטים
קטגוריה:מקבלי עיטור המלחמה הפטריוטית הגדולה
קטגוריה:אישים הקבורים בבית העלמין קונצבסקויה
קטגוריה:מקבלי עיטור הידידות בין העמים
קטגוריה:מקבלי עיטור אות הכבוד
קטגוריה:סובייטים שנולדו ב-1923
קטגוריה:נפטרים ב-1993
Under Rug Swept

Under Rug Swept (מילולית: מה שטוטא מתחת לשטיח) הוא אלבומה החמישי של הזמרת הקנדית אלאניס מוריסט. האלבום יצא לאור ב-25 בפברואר 2002 והוא האלבום הראשון שמוריסט כתבה והפיקה את כל שיריו.

האלבום דורג במקום הראשון ב-12 ארצות, בהם מצעד הבילבורד 200 ומצעד האלבומים הבריטי וכלל את הלהיטים "Hands Clean" ו"Precious Illusions". למרות הצלחתו היחסית, המכירות היו נמוכות מן המכירות של שני האלבומים הקודמים של מוריסט.

== רשימת רצועות ==
כל השירים נכתבו והולחנו על ידי אלאניס מוריסט

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 2002
קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בברזיל
קטגוריה:אלבומי חברת מאבריק רקורדס
הפרדוקס של קרי

הפרדוקס של קרי (Curry's paradox) הוא פרדוקס ממשפחת הפרדוקסים של התייחסות עצמית, הכוללת גם את פרדוקס השקרן ואת הפרדוקס של ראסל. בדומה לשני הפרדוקסים הללו, הפרדוקס של קרי מציג את הבעייתיות שבתורת קבוצות נאיבית ובתורת אמת נאיבית. אך בניגוד לשני האחרונים, הפרדוקס של קרי לא כולל שימוש בשלילה. הפרדוקס הוא שכל משפט שיחליף את ב' במבנה המשפט "אם המשפט הזה נכון, אז ב'" ניתן להוכחה כאמיתי, גם אם ברור לכל שהוא שקרי. לדוגמה, אם נחליף את ב' במשפט השקרי "כל הסוסים מדברים עברית", אז מניתוח לוגי של המשפט: "אם המשפט הזה נכון, אז כל הסוסים מדברים עברית" ניתן יהיה להסיק שכל הסוסים אכן דוברי עברית, אף על פי שברור כי אין זה כך.

== אם-אז==
בלוגיקה, טענות מהסוג "אם א' אז ב'" מכונות טענות תנאי, כך שא' נקרא הרישא של טענת התנאי, ב' נקרא הסיפא של טענת התנאי, והביטוי "אם...אז" הוא הקשר הלוגי אם-אז. טענה מהצורה הזאת היא שקרית אם ורק אם א' הוא נכון וב' איננו נכון:

* אם השמש זורחת במזרח (אמת) אז השמש שוקעת במערב (אמת) : אמת.
* אם השמש זורחת במערב (שקר) אז השמש שוקעת במערב (אמת) : אמת.
* אם השמש זורחת במערב (שקר) אז השמש שוקעת במזרח (שקר) : אמת.
* אם השמש זורחת במזרח (אמת) אז השמש שוקעת במזרח (שקר) : שקר.

חשוב לשים לב כי אין שום דרישה ליחס סיבתי כלשהו במציאות בין הטענה בחלק הראשון לטענה בחלק השני. ערך האמת של המשפט כולו נובע אך ורק מערכי האמת של כל אחד מהצדדים, באופן בלתי תלוי בקיומו או היעדרו של קשר ביניהם.

==הוכחת המשפט==
דרך שימוש בהגדרת הקשר אם-אז (טבלת אמת), ניתן להראות שהטענה "אם המשפט הזה נכון, אז כל הסוסים מדברים עברית" נכונה (ולכן גם הטענה "כל הסוסים דוברי עברית" נכונה). נקרא למשפט הזה "משפט א'". אפשר לנסח אותו גם כך: "אם משפט א' נכון, אז כל הסוסים מדברים עברית".

נוכיח זאת בשני שלבים:

בשלב ראשון, נניח (לצורך הוכחה בדרך השלילה) כי הטענה כולה היא שקרית.

# כפי שהוסבר, טענה מסוג זה (אם-אז) היא שקרית אך ורק אם החלק הראשון הוא אמת, והחלק השני הוא שקר. לכן החלק הראשון ("משפט א' נכון") בהכרח נכון.
# אם כן, על סמך ההנחה שמשפט א' שקרי הגענו למסקנה שמשפט א' נכון. זוהי סתירה.
# רואים שההנחה כי משפט א' שקרי מביאה לסתירה, ומכאן נובע כי משפט א' הוא נכון.

שלב שני: 
# משפט א' הוא נכון, כפי שהראינו בשלב הקודם.
# משפט א' הוא מהצורה "אם א' אז ב'". כיוון ש-א' נכון, וכדי שהמשפט כולו יהיה נכון, בהכרח גם ב' נכון. (אם ב' שגוי, המשפט כולו הוא מהצורה "אם [אמת] אז [שקר]" ולכן שקרי). ב', כזכור, הוא הטענה כי כל הסוסים מדברים עברית.
# מכאן מחייב שהטענה "כל הסוסים דוברי עברית" היא אמיתית.

ניתן גם להוכיח באופן סינטקטי את הטענה. בדרך זו מניחים את רישא של הטענה ומוכיחים את הסיפא. אם מניחים את הרישא מניחים כי הטענה היא אמיתית. מכאן יוצא שכל טענת התנאי היא אמיתית. כעת, במודוס פוננס, ניתן לגזור את הסיפא, כלומר את הטענה שכל הסוסים דוברי עברית.

קרי
קטגוריה:לוגיקה מתמטית
קטגוריה:פרדוקסים מתמטיים
הרברט האופטמן

הרברט אהרן האופטמן (באנגלית: Herbert A. Hauptman; 14 בפברואר 1917 – 23 באוקטובר 2011) היה מתמטיקאי יהודי-אמריקאי, מחלוצי השימוש במתמטיקה לצורך פענוח מבנים של גבישים. השיטה המתמטית שפיתח שינתה את פניה של דיסציפלינת הכימיה, והיא משמשת עד היום. על תרומתו זו זכה ביחד עם ג'רום קרל בשנת 1985 בפרס נובל לכימיה.

== קורות חיים == 
האופטמן נולד בניו יורק שבארצות הברית, כבכור ללאה (רוזנפלד) ולישראל האופטמן. ב-1940 נישא הרברט האופטמן לאדית סיטרינל (Edith Citrynell) ולזוג נולדו שתי בנות. 

האופטמן התעניין במתמטיקה ובפיזיקה כבר בגיל צעיר. ב-1937 סיים את לימודיו בסיטי קולג' של ניו יורק, וב-1939 סיים תואר ראשון במתמטיקה באוניברסיטת קולומביה. לאחר מלחמת העולם השנייה, החל לשתף פעולה עם ג'רום קרל במעבדת המחקר של צי ארצות הברית. באותה העת נרשם ללימודי דוקטורט במתמטיקה באוניברסיטת מרילנד, אותו סיים ב-1954. השילוב בין לימודי הכימיה הפיזיקלית של קרל ללימודי המתמטיקה של האופטמן, הניבו תוצאות שאיפשרו להתמודד עם בעיית המופעים (Phase problem) בהקשר של קריסטלוגרפיה בקרני רנטגן, וזאת באמצעות השיטה הישירה (direct methods) שפיתחו. ב-1953 פרסמו הוא וקרל את המאמר "Solution of the Phase Problem I. The Centrosymmetric Crystal", ובו העקרונות של השיטה ההסתברותית, שעומדת בבסיס משוואת סאייר (Sayre equation).

ב-1970 הצטרף האופטמן לקבוצת המחקר הקריסטלוגרפי של הקרן הרפואית של באפלו (Medical Foundation of Buffalo), שם הפך לראש מעבדה ב-1972. בשנות השמונים, עבד על פענוח מבנה גבישי באמצעות שילוב בין השיטה הישירה לבין החלפה איזומורפי ופיזור אנומלי של קרני האור.

האופטמן קיבל דוקטור לשם כבוד מאוניברסיטת מרילנד, מהסיטי קולג' של ניו יורק, מאוניברסיטת בר-אילן, מאוניברסיטת קולומביה וכן מאוניברסיטאות נוספות. ב-1985 זכה בפרס נובל לכימיה יחד עם ג'רום קרל. מאוחר יותר, ב-1988 נבחר כחבר באקדמיה הלאומית למדעים בארצות הברית. באותה שנה קיבל גם אות הוקרה מהאיגוד ההומניסטי והאתי הבינלאומי.

==קישורים חיצוניים==

* 
* 
* 
<div class="mw-content-ltr">
* William Grimes, [http://www.nytimes.com/2011/10/25/us/herbert-a-hauptman-nobel-winning-mathematician-dies-at-94.html?_r=0 Herbert A. Hauptman, Nobel Laureate, Dies at 94], The New York Times, October 24, 2011
* Adam Bernstein, [http://articles.washingtonpost.com/2011-10-24/local/35280332_1_hauptman-woodward-medical-research-institute-jerome-karle-eaton-lattman Herbert A. Hauptman, chemistry Nobelist and prominent researcher, dies at 94], The Washington Post, October 24, 2011
* Alan D. Abbey, [http://blogs.jta.org/eulogizer/article/2011/10/26/3089972/nobel-prize-winning-chemist-herbert-a-hauptman-dies-at-94 Nobel Prize winning chemist Herbert A. Hauptman dies at 94], JTA, October 26, 2011
</div>

קטגוריה:ניו יורק: אישים
קטגוריה:בוגרי הסיטי קולג' של ניו יורק
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת מרילנד
קטגוריה:מתמטיקאים יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:זוכי פרס נובל יהודים אמריקאים
קטגוריה:קריסטלוגרפים אמריקאים
קטגוריה:קריסטלוגרפים יהודים
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מאוניברסיטת קולומביה
קטגוריה:אמריקאים שנולדו ב-1917
קטגוריה:אמריקאים שנפטרו ב-2011
ערים כל הלילה

ערים כל הלילה (באנגלית: Up All Night) היא קומדיית מצבים אמריקאית שנוצרה על ידי אמילי ספיבי ושודרה ברשת השידור האמריקאית NBC, בכיכובה של השחקנית כריסטינה אפלגייט. במסגרת הסדרה הופקו שתי עונות.

==עלילה==
===עונה 1===
פרקים 1-24 (24 פרקים). החלה ב-14 בספטמבר 2011 והסתיימה ב-12 באפריל 2012.

הסדרה עוקבת אחר רייגן שעובדת בתור מפיקה בתוכנית האירוח של חברתה הטובה אווה. רייגן נשואה לכריס הנשאר בבית לטפל בביתם התינוקת.

===עונה 2===
פרקים 25-35 (11 פרקים). החלה ב-20 בספטמבר 2012 והסתיימה ב-13 בדצמבר 2012.

העונה השנייה מתרחשת לאחר ביטול תוכנית האירוח של אווה. כריס מקים עסק יחד עם סקוט, אחיה של רייגן, בזמן שהיא עצמה מסתגלת להיותה עקרת בית.

==דמויות==
===דמויות ראשיות===
* רייגן ברינקלי (כריסטינה אפלגייט) - מפיקה ב"מופע של אווה" החוזרת לעבוד לאחר לידת ביתה הבכורה, איימי.
* כריס ברינקלי (וויל ארנט) - עורך דין לשעבר שמחליט להישאר בבית ולטפל בביתו.
* אווה אלכסנדר (מאיה רודולף) - מנחת המופע של אווה וחברתה הטובה של רייגן.

===דמויות משניות===
* מיסי (ג'ניפר הול) - (עונה 1) העוזרת של אווה.
* סקוט צ'פין (לוקה ג'ונס) - (עונה 2) אחיה של רייגן העובר חזרה לעיר יחד עם בנו הקטן לאחר גירושין מאשתו.

==קישורים חיצוניים==
* 

קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
הוסטל (מגורים נתמכים)

הוסטל "בית מיכל" ב[[ראשון לציון]]
הוֹסטֶל (בא מהמילה הלטינית עבור "אכסניה") היא מסגרת מגורים מותאמת, עבור אנשים בוגרים עם לקות, שמצד אחד אינם יכולים לגור כאנשים עצמאיים, אך מצד שני, אינם זקוקים למסגרת אשפוזית מלאה. על פי רוב, הוסטל הוא דירה בבית משותף רגיל, עם דיירים אחדים עם לקויות, שאליה מגיעים מדריכים ומטפלים. בחלק מהמקרים, ניתן בהוסטל סיוע מטעם המדינה, או מתורמים, בתשלום שכר הדירה. הוסטלים רבים מנוהלים בידי עמותות.

הוסטל עשוי להיות מסגרת שיקומית, שהדיירים נמצאים בה עד שהם לומדים להתמודד עם לקותם והופכים לאנשים עצמאיים. במקרים אחרים, הדיור בהוסטל הוא דיור מוגן ואין אפשרות פשוטה לפנות משם דייר שאינו מתאים עוד להוסטל. הבחירה באופי ההוסטל תלויה לעיתים קרובות בפרוגנוזה של הדיירים.

אנשים, שעשויים לגור בהוסטל, בישראל:
* אנשים עם מוגבלות שכלית קלה
* אנשים עם הפרעה נפשית (כגון הפרעה דו־קוטבית)
* אנשים עם הפרעת דחק פוסט-טראומטית (כגון נפגעי אונס)
* אנשים עם אוטיזם שלא הצליחו להשתלב בחברה בחוץ
* נוער בסיכון
* אנשים במצבים קיצוניים, כגון התמכרות או התנהגות עבריינית

אנשים מפלחי אוכלוסייה אחרים, שעשויים לגור בהוסטלים, במקומות אחרים בעולם:
* אנשים עם נטייה להפוך לדרי רחוב
* נרקומנים בשלבי שיקום אחרונים

==ראו גם==
* מערכי דיור בשיקום פסיכיאטרי

==קישורים חיצוניים==
* 

קטגוריה:נכות: מוסדות
קטגוריה:מוגבלות שכלית התפתחותית: מוסדות
קטגוריה:שיקום פסיכיאטרי
קטגוריה:מגורים
קטגוריה:שיקום
קטגוריה:ישראל: בריאות הנפש
רצף לנגפורד

במתמטיקה קומבינטורית, רצף לנגפורד (מכונה גם זוגות לנגפורד) הקרוי על שמו של המתמטיקאי הסקוטי ק' דדלי לנגפורד, הוא תמורה של הרצף של 2n מספרים 1, 1, 2, 2, ..., n, n כך שבין שני מספרי אחת מפריד מספר אחד, ובין שני מספרי השתים מפרידים שני מספרים וכן הלאה.

בעיית לנגפורד היא המשימה של מציאת רצף לנגפורד לערך נתון (n).

==היסטוריה==
ק' דדלי לנגפורד התבונן בבנו המשחק בשש קוביות צבעוניות - שתיים מכל צבע. הוא הבחין שהילד סידר אותן כך שבין קוביות מצבע א' הפרידה קובייה אחת, ובין שתי קוביות מצבע ב' הפרידו שתי קוביות ובין הקוביות הנותרות הפרידו שלוש קוביות. בשנת 1958 הצליח לנגפורד להוכיח שזהו הסידור האפשרי היחיד, מלבד היפוכו. הוא בדק גם רצף של ארבעה צבעים, וגילה שגם בזה יש רק סידור אחד אפשרי.

לנגפורד מצא כי אין סידור מתאים לחמישה ושישה צבעים, אך לשבעה צבעים יש 26 סידורים אפשריים.

באופן כללי, יש פתרונות אפשריים רק למספרים שהם כפולה של 4 (n = 4k) או כפולה של 4 פחות 1 (n = 4k - 1).

מיכאל קרייצקי, כריסטוף ז'ילטואלן בי הריצו בשנת 2005 תוכנית מחשב במשך שלושה חודשים ומצאו שיש בדיוק 46,845,158,056,515,936 סידורים אפשריים של 24 זוגות צבעים.

==דוגמה==
לדוגמה, רצף לנגפורד עבור n = 3 ניתן על ידי הרצף: 2,3,1,2,1,3.
זהו הרצף היחיד הקיים עבור n=3, מלבד היפוכו.

==רצף דומה==
רצף לנגפורד קשור בקשר הדוק לרצף סקולם המוגדר באותו האופן, אך הרצף הוא 0, 0, 1, 1, ..., n - 1, n - 1.

==קישורים חיצוניים==
* ג'ון מילר, [https://www.dialectrix.com/langford.html בעיית לנגפורד], 2006.
* אריק וויינשטין, [http://mathworld.wolfram.com/LangfordsProblem.html בעיית לנגפורד] באתר MathWorld.
* [http://stackoverflow.com/questions/3509304/how-to-get-a-specific-sequence-like-this אלגוריתם בשפת Java למציאת פתרון יחיד או מספר פתרונות].
* 

== הערות שוליים ==

קטגוריה:קומבינטוריקה